એ નર સાવજે મારી પાસે આવી મને સુંઘ્યો ! આપણને નાનપણમાં પેલી જે વાર્તા કહેવાતી, – રીંછનું સુંઘવું અને માણસનું શ્વાસ રોકી લઇ એને છેતરી જવું – શું એ વાર્તા આ પ્રાણીઓને પણ અહીં આવી કોઈએ કહી સંભળાવી હશે ? પણ મેં સાંભળ્યું હતું કે સાવજ પોતાની સમકક્ષ હોય એવાનો જ શિકાર કરવો પસંદ કરે છે. અને એ હમણાં મેં જાતે અનુભવ્યું પણ ખરું ! એના સ્વમાન મુજબ હું એનો શિકાર બનવાને પણ લાયક નહોતો ! થોડીવારે બંને સિંહણો જાણે રાજાની આજ્ઞા લેતી હોય એમ એની તરફ જોઈ મારી તરફ આગળ વધી. બંનેએ મને જુદી જુદી જગ્યાએથી ચીરવાનું શરુ કર્યું. કસમથી, જો ચેતના હોત તો દર્દની એ ચરમસીમા મારે અનુભવવી હતી ! પણ ખૈર !